OpenLLM-France/wikimedia huggingface dataset:
# Edifici del Centre del Comerç

L'edifici del Centre del Comerç és una obra del municipi de Tortosa (Baix Ebre) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular amb tres façanes, de planta baixa i quatre pisos, amb dos miradors semicirculars que ocupen l'altura d'aquests i un a cada xamfrà. A la planta baixa i al primer pis hi ha una distribució regular de buits: presentant a primer pis una balconada sobre mènsules a cada façana, mentre que a les tres plantes superiors alternen parament llis i buits, que s'agrupen sobre els eixos de simetria laterals. A la façana de la plaça Alfons XII hi sobresurten dos miradors laterals amb paraments corbats; a la central els buits s'agrupen dos a dos sobre tres eixos verticals, amb balcons laterals i sòcol de pedra i portal centrat amb arc de mig punt. Parament arrebossat simulant, a la planta baixa, primera i cantonades, encoixinat. El seu interior presenta, a primera, planta, un gran saló d'actes amb decoració de l'època.
La porta d'accés es troba al carrer Ricard Cirera, forma un arc de mig punt i conté a la clau les inicials AB, que són les del nom del promotor de la casa original: Alonso Ballester.

## Història

Sobre un projecte original signat per August Font i Carreras (1886) es reformà la façana i s'hi elevaren tres pisos més projectats per l'arquitecte Josep Rodríguez i Lloveras completant la volumetria de l'edifici. El 1930, Joan Ballester, promou les obres de reforma amb uns pisos d'estil noucentista caracteritzats per l'ondulació de les façanes i els grans finestrals.
Durant molts anys la primera planta fou la seu del Centre del Comerç, entitat que va desaparèixer l'any 2011.

## Referències

* 1 2 «Edifici del Centre del Comerç». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 desembre 2015].

## Vegeu també

* Casa Ballester
* Casa Sabaté
* Casa Bernardo Grego
# Al-Nudjayr

An-Nujayr (àrab: النجير, an-Nujayr) fou una fortalesa de l'Hadramaut, a l'actual Iemen, coneguda perquè el 633 els rebels contra el califa Abu-Bakr as-Siddiq, comandats per al-Àixath ibn Qays, cap dels kindes, s'hi van fer forts contra el governador califal Ziyad ibn Labid al-Ansarí. El califa va enviar-hi forces manades per al-Muhàjir ibn Abi-Umayya, governador de Sanà, que va marxar en direcció a Marib i es va reunir amb Ziyad i van assetjar al-Nujayr, fins que els rebels es van rendir. Això va assegurar als musulmans el domini de l'Hadramaut.
Al segle x al-Hamdaní l'esmenta i comenta que estava en ruïnes.

## Bibliografia

* Abd al-Mushin Madaj, The Yemen in early Islam (630-847), a political history, Londres 1988.
* Smith, G.R. " al-Nud̲j̲ayr". Encyclopaedia of Islam, segona edició. Brill Online, 2012. 11 de maig del 2012 <http://referenceworks.brillonline.com/entries/encyclopaedia-of-islam-2/al-nudjayr-SIM_5965>
# Zashiki-warashi

Zashiki Waraschi és el follet de la llar en la mitologia japonesa. Protegeix les cases i als seus habitants de qualsevol perill, proporcionant felicitat i prosperitat. Segons la mitologia japonesa podria ser un avantpassat de la família i és representat com una xiqueta de poca edat vestida a la manera tradicional del Japó, amb cabell curt i quimono.
# Ctenomys coludo

Ctenomys coludo és una espècie de mamífer rosegador de la família dels ctenòmids. És endèmic de la província de Catamarca (Argentina). Se sap molt poca cosa sobre el seu hàbitat i la seva història natural, en gran part perquè fins ara només se l'ha trobat en una sola localitat. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Bidau, C.; Lessa, E.; Ojeda, R. Ctenomys coludo. UICN 2008. Llista Vermella d'espècies amenaçades de la UICN, edició 2008, consultada el 3 febrer 2015.
# Clube de Regatas do Flamengo (basquetbol)

El Flamengo Basquete és la secció de basquetbol del club Clube de Regatas do Flamengo de la ciutat de Rio de Janeiro.
El seu primer campionat el guanyà el 1919, fet que repetí durant la dècada de 1930. És un dels clubs més exitosos del basquetbol brasiler, fins al 2017 ha guanyat sis campionats nacionals, a més de la Lliga Sud-americana i la Copa Intercontinental.

## Palmarès
### Bàsquet masculí

* Copa Intercontinental de la FIBA:
** 2014
* Lliga de les Amèriques de la FIBA:
** 2014
* Lliga sud-americana de bàsquet:
** 2009 (I)
* Campionat sud-americà de clubs de bàsquet:
** 1953
* Campionat brasiler de bàsquet:
** 2008, 2009, 2013, 2014, 2015, 2016
* Campionat de Rio de Janeiro:
** 1919, 1932, 1933, 1934, 1935, 1948, 1949, 1951, 1952, 1953, 1954, 1955, 1956, 1957, 1958, 1959, 1960, 1962, 1964, 1975, 1977, 1982, 1984, 1985, 1986, 1990, 1994, 1995, 1996, 1998, 1999, 2002, 2005, 2006, 2007, 2008, 2009, 2010, 2011, 2012, 2013, 2014, 2015, 2016
* Campionat Ciutat de Rio de Janeiro:
** 1919, 1932
* Campionat de Rio-São Paulo:
** 1920

### Bàsquet femení

* Torneig Chiclayo: 1966
* Torneig Lima: 1966
* Torneig Valladolid: 2001
* Torneig Piracicaba International Star: 1967, 1968
* Campionat de Rio de Janeiro de bàsquet: 1954, 1964, 1965
* Copa FBERJ: 1997
* Copa Eugenie Borer: 1997

## Referències

* ↑ «Perfil». lnb.com.br. [Consulta: 16 desembre 2017].
* ↑ «Perfil». LatinBasket.com. [Consulta: 16 desembre 2017].
* ↑ «História do basquetebol do Flamengo» (en portuguès). Arxivat de l'original el 22 de maig 2011. [Consulta: 5 octubre 2010]. (portuguès)
* ↑ «Campeonato Carioca Masculino de Basquete» (en portuguès). [Consulta: 9 octubre 2010]. (portuguès)
* ↑ «Flamengo down Maccabi to lift Intercontinental Cup». fiba.com, 28-09-2014. Arxivat de l'original el 2016-08-09. [Consulta: 29 setembre 2014].

## Enllaços externs

* Official club page (portuguès)
# Albert Van Damme

Albert Van Damme (Laarne, Flandes Oriental, 1 de desembre de 1940) és un ciclista belga que fou professional entre el 1964 i el 1978. Combinà el ciclisme en ruta amb el ciclocròs, però va ser en aquesta segona especialitat en la qual aconseguí els principals èxits esportius, destacant-ne el campionat del món de ciclocròs de 1974 i dos subcampionats, el 1970 i 1971. A banda guanyà sis campionats nacionals de ciclocròs. El seu germà Daniel també fou corredor professional de ciclocròs.

## Palmarès

* 1963
** Campió de Bèlgica de ciclocròs
* 1965
** Campió de Bèlgica de ciclocròs
* 1966
** Campió de Bèlgica de ciclocròs
* 1968
** Campió de Bèlgica de ciclocròs
* 1970
** Campió de Bèlgica de ciclocròs
* 1973
** Campió de Bèlgica de ciclocròs
* 1974
** Campió del món de ciclocròs

## Enllaços externs

* Fitxa a sitiodeciclismo.net
# Zastenka

Zastenka (en rus: Застенка) és un poble de l'óblast d'Astracan, a Rússia, segons el cens del 2013 tenia 563 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Michael Apelgren

Michael Apelgren (Estocolm, Suècia, 20 d'agost de 1984) és un jugador d'handbol suec, que juga amb BM Granollers a la posició de central a la Lliga ASOBAL

## Referències

* ↑ http://www.asobal.es/equipos/002.php?club=7 Arxivat 2009-01-02 a Wayback Machine.
# Crna Legija

La Crna Legija (Legió Negra) era el nom de la 1a i 5a brigades ústaixes de l'Estat independent de Croàcia, un estat titella del Tercer Reich durant la Segona Guerra Mundial. Aquestes unitats van rebre oficiosament aquest nom en adoptar el negre com a color dels seus uniformes. Formades a Sarajevo el setembre de 1941 per a combatre a Bòsnia, escenari també de les accions Txètniks. Els seus comandants foren Jure Francetić i Rafael Boban, i la brutalitat de les seves accions indiscriminades va aixecar protestes des del mateix exèrcit alemany. Durant les recents guerres dels Balcans, a principis dels noranta, el nom i la simbologia de la Crna Legija va ser adoptat per unitats sota comandament de Blaž Kraljević, membre de les Forces de Defensa Croates, branca militar del Partit Croat dels Drets.

## Referències

* ↑ (anglès) Nigel Thomas,K [et al]. Axis Forces in Yugoslavia 1941-45, Osprey Publishing, 1995, ISBN 1855324733,9781855324732
* ↑ (anglès) Nigel Thomas,K [et al].The Yugoslav Wars(2): Bosnia, Kosovo and Macedonia 1992-2001, Osprey Publishing, 2006, p.21, ISBN 1841769649,9781841769646
# Societat Foment de Piera

Societat Foment de Piera és una obra del municipi de Piera (Anoia) inclosa en l'Inventari del Patrimoni Arquitectònic de Catalunya.

## Descripció

Edificació formada per la unió de diferents finques que donen com a resultat l'existència de dos cossos: un de planta baixa alineat al c/Jaume Fons i l'altre de planta baixa i dos pisos que dona a la plaça Joan Orpí. El de planta baixa, destinat a cafè, és significatiu per la seva façana : formada per quatre grans finestrals i un terrat amb balustrada de terracota i decorat amb majòliques de colors. L'altra cos, que acull el teatre, té una planta baixa, alineada al cafè i els dos pisos, sobre el pas de cotxes, sustentats per les arcades que formen la plaça. A la façana dels pisos treballat amb estucat, s'hi inscriu l'escut de l'entitat.

## Història

El 1923 la Societat compra cinc finques en la plaça i comencen les obres amb un préstec de J.Soleras i Marçal. El 1925 s'inaugura el local. Es canvià el nom degut als canvis polítics. Del 1959 al 1965 s'hi feren reformes i s'estucà la façana essent l'autor Claudi Miró.

## Referències

* 1 2 «Societat Foment de Piera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Chtouka

Chtouka (en àrab شتوكة, Xtūka; en amazic ⵛⵜⵓⴽⴰ) és una comuna rural de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 33.170 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Zero (desambiguació)

«Zero» té aquests significats:
* Matemàtiques:
** Zero d'una funció
** Zero
** Divisor de zero
** Matriu zero
* Física:
** Energia del punt zero
** Zero absolut
** Principi zero de la termodinàmica
* Lingüística:
** Zero (lingüística)
* Miscel·lània:
** Any zero
** Zero (revista), revista espanyola dirigida al públic homosexual.
** Zero Motorcycles, fabricant de motocicletes elèctriques.
** 0 (canal de televisió), canal de televisió de Movistar+.
** Morfema zero, monema.
** Mitsubishi A6M Zero, avió caça utilitzat per l'exèrcit japonès durant la Segona Guerra Mundial.
# EOS

El EOS, anomenat així per les seues inicials en anglès (Earth Observing System) és un programa espacial de la NASA que comprèn una sèrie missions de satèl·lits artificials i instruments científics en òrbita terrestre dissenyats per a una observació global a llarg termini que obtinga dades de: la superfície, l'atmosfera, biosfera, els oceans i la Terra.
| Satèl·lit | Llançament | Llançament | Llançament | Agencia espacial |
| Satèl·lit | Data | Data | Lloc de llançament | Agencia espacial |
| SeaWiFS | 1 d'agost | 1997 | | |
| TRMM | 27 de novembre | 1997 | Tanegashima | NASA / JAXA |
| Landsat 7 | 15 d'abril | 1999 | Vandenburg | NASA |
| QuikSCAT | 19 de juny | 1999 | Vandenberg | NASA / JPL |
| Terra | 18 de desembre | 1999 | Vandenberg | multiple |
| ACRIMSAT | 20 de desembre | 1999 | Vandenberg | NASA / JPL |
| NMP/EO-1 | 21 de novembre | 2000 | | |
| Jason 1 | 7 de desembre | 2001 | | NASA / CNES |
| Meteor 3M-1/Sage III | 10 de desembre | 2001 | Baikonur | |
| GRACE | 17 de març | 2002 | | |
| Aqua | 4 de maig | 2002 | Vandenberg | multiple |
| ADEOS II/Midori II | 12 de desembre | 2002 | | |
| ICESat | 12 de gener | 2003 | Vandenberg | NASA |
| SORCE | 25 de gener | 2003 | Cap Canaveral | NASA |
| Aura | 15 de juliol | 2004 | Vandenberg | multiple |
| CloudSat | 28 d'abril | 2006 | Vandenberg | NASA |
| CALIPSO | 28 d'abril | 2006 | Vandenberg | NASA |
| Hydros | Juny | 2006 | | |
| NPOESS | Octubre | 2006 | | NASA / NOAA |
| ESSP | due Agost 2008 | due Agost 2008 | | |
| OCO | 23 de febrer | 2009 | Va fallar en posar-se en òrbita | NASA / NOAA |
| Aquarius | 10 de juny | 2011 | Vandenberg | NASA / CONAE |
| NMP/EO-3 | | | | |

## Enllaços externs

* Pàgina Web del programa EOS de la NASA (anglès)
# Aeroport de Can Tho

L'Aeroport de Can Tho (Cảng hàng không Cần Thơ, Sân bay Cần Thơ) és un aeroport de Can Tho, a la República socialista del Vietnam, situat a 2 km al nord-est de Ciutat Can Tho, Mekong delta. Una pista d'aterratge 2400 m x 45 m.

## Aerolínies

* Vietnam Airlines (Hanoi).
* Jetstar Pacific Airlines (Hanoi).

## Referències

* ↑ «Can Tho airport starts operation with Hanoi route», 04-01-2009. Arxivat de l'original el 2009-01-17. [Consulta: 19 febrer 2009].
# Zeevang

Zeevang és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 6.316 habitants repartits per una superfície de 55,23 km² (dels quals 17,05 km² corresponen a aigua). Limita al nord amb Koggenland, a l'oest amb Beemster i al sud Purmerend i Edam-Volendam.

## Nuclis de població

Beets, Etersheim, Hobrede, Kwadijk, Middelie, Oosthuizen, Schardam, Warder.

## Enllaços externs

* www.zeevang.nl Arxivat 2015-06-12 a Wayback Machine.
# Menècrates (llibert)

Menècrates (en llatí Menecrates, en grec antic Μενεκράτης) era un llibert de Sext Pompeu.
Sext el va enviar amb el comandament d'una flota contra Calvisi Sabí, almirall d'Octavi August, la flota del qual anava manada pel llibert Menes, un antic llibert i general de Sext, l'any 38 aC). La batalla es va lliurar a Cumes i Menècrates va agafar avantatge per la maniobrabilitat de les seves naus, però ple de ràbia contra Menes, que havia traït al seu cap, va tirar el seu vaixells contra el de Menes, i encara que va resultar ferit greu, va continuar estimulant als seus homes i quan l'enemic estava a punt de capturar el seu vaixell es va tirar a la mar i va morir.

## Referències

* ↑ W.A.G., Menecrates a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1036
# Cro (cantant)

Carlo Waibel (Stuttgart, Baden-Württemberg, 31 de gener de 1990), conegut pel seu sobrenom artístic de Cro, és un cantant alemany que situa la seva música entre el rap i el pop, el que ell anomena "Raop".
Porta una màscara d'un os panda que l'identifica com a cantant i a la vegada tapa el seu rostre. Va estudiar a Realschule auf dem Galgenberg, a Aalen, Alemanya i més tard a la Berufschule a Stuttgart. Quan tenia 13 anys va aprendre a tocar el piano i la guitarra i als 13 anys va començar a gravar la seva pròpia música. El 2009 va publicar el seu primer mixtape, Trash, i a partir d'aquí ha continuat publicant la seva música assíduament. A banda de la música també ha treballat com a dissenyador gràfic, dissenyador multimèdia i dissenyador de roba. Fent la tasca de dissenyador de roba ha creat la seva pròpia empresa Vio Vio.

## Referències

* ↑ «Cro – Maop» (en alemany). Mashup-Germany. David Wessel, 07-09-2012 [Consulta: 7 setembre 2012].
* ↑ «Cro/Chimperator Productions» (en alemany). Chimperator Productions. Chimperator Productions, n.d. [Consulta: 27 juliol 2012]. Arxivat 21 de juliol 2012 a Wayback Machine. «Còpia arxivada». Arxivat de l'original el 2012-07-21. [Consulta: 13 març 2019].
* ↑ «Cro – Meine Musik (Mixtape)» (en alemany). meinrap.de. chb Medien, 11-02-2011 [Consulta: 27 juliol 2012]. Arxivat 23 August 2013$^{[Datemismatch]}$ a Wayback Machine. «Còpia arxivada». Arxivat de l'original el 2013-08-23. [Consulta: 13 març 2019].
* ↑ «Cro» (en alemany). Laut AG. Imperia AG, n.d. [Consulta: 27 juliol 2012].
# Serra de l'Olleret

La Serra de l'Olleret és una serra a cavall dels termes municipals de Castellterçol i de Granera, a la comarca del Moianès.
Està situada a l'extrem de ponent del terme de Castellterçol i en el nord-oest del de Granera. La Trona és el seu extrem oriental i el Coll de la Baga del Miracle l'occidental. A la part occidental, bastant a prop del Coll de la Baga del Miracle, es troben les restes de la masia de l'Olleret.
# Xiphonycteris

Xiphonycteris és un subgènere del gènere Mops de la família de ratpenats dels molòssids, que engloba 5 de les 15 espècies del gènere.

## Taxonomia

* Ratpenat cuallarg moçambiquès (Mops brachypterus)
* Ratpenat cuallarg pigmeu (Mops nanulus)
* Ratpenat cuallarg de Peterson (Mops petersoni)
* Ratpenat cuallarg de Spurrell (Mops spurrelli)
* Ratpenat cuallarg de Railer (Mops thersites)

## Referències

* ↑ Subgènere Xiphonycteris a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Emilia Calderazzi

Emilia Calderazzi (Novara, 1847 - Milà, 1907) fou una soprano italiana. Va debutar el 1880 a la Nazionale di Genova com a Isabella a Roberto il Diavolo.

## Referències

* ↑ «Biografia» (en italià). lavoceantica. [Consulta: 4 febrer 2018].
# Afers exteriors

Afers exteriors és un programa de televisió emès per Televisió de Catalunya i presentat per Miquel Calçada. Va comptar amb la sotsdirecció de Mònica Terribas, Josep Morell i Biel Perelló, producció executiva de Ferran Cera, Sergi Garcia i el mateix Miquel Calçada i amb guions de Biel Perelló, Francesc Orteu i Jaume Santacana.
En cada edició del programa el presentador visita un país del món diferent per tal de conèixer catalans que hi viuen i parlar amb ells sobre la seva experiència com a emigrants i immigrants.

## Història

Afers exteriors va ser emès a TV3 entre 2003 i 2009. El gener de 2014 el programa va tornar a la graella de TV3. La que és la sisena temporada també comptarà amb edicions monogràfiques i temàtiques.

## Recepció

El programa va tenir un èxit consolidat en totes les edicions, amb uns 600.000 espectadors i un 30% de quota d'audiència. Va ser guardonat el juliol de 2003 amb el I Premi Periodístic Catalunya Exterior. L'èxit del format ha fet que se'n facin versions a diferents televisions com per exemple Balears pel món de Televisió de les Illes Balears, Valencians pel món de Televisió Valenciana.

## Països visitats

| Primera temporada (2003) Israel Àfrica (Mali i Burkina Faso) Austràlia Espanya Xile Suècia Argentina Cuba Islàndia Brasil Mèxic | Segona temporada (2004) Puerto Rico Marroc Àustria Itàlia Estats Units d'Amèrica (dues parts) Còrsega Veneçuela Vaticà Japó (dues parts) Txèquia Egipte |
| Tercera temporada (2005) Vietnam Perú Índia (dues parts) Jordània Països Baixos Xina (dues parts) Irlanda Amazones Rússia Patagònia Quebec | Quarta temporada (2007) Haití Albània Finlàndia Tanzània Algèria (dues parts) Portugal Filipines País Basc Sud-àfrica (dues parts) Nicaragua Polinèsia francesa |
| Cinquena temporada (2009) Dubai Estats Units d'Amèrica (dues parts) Uruguai L'Anglaterra clàssica Londres modern Turquia Grècia Corea del Nord Mongòlia Suïssa (dues parts) Guinea Equatorial Seychelles | Sisena temporada (2013) Afganistan Escòcia Pakistan Economia Gibraltar Israel Bolívia (dues parts) Europa segle XX Unió Europea Sicília Estats Units Xipre | Setena temporada (2016) Sudan del Sud Qatar Eslovènia Kenya Corea del Sud (dues parts) Malta Noruega Colòmbia (dues parts) Singapur Jamaica Romania |

## Referències

* 1 2 «TV3 estrena la segona temporada de la sèrie documental "Afers exteriors"». 324.cat, 06-04-2004.
* 1 2 3 Busquets, Gemma «El nou curs de TV3». Presència, 2161, 28-07-2013, pp. 18 – 19.
* ↑ Juanico, Núria «Miquel Calçada torna amb nous 'Afers exteriors' després de quatre anys». Ara, 16-01-2014.
* ↑ «El programa». Afers exteriors (TV3).
* ↑ «Els Afers Exteriors de Mikimoto tornen a TV3». lamalla.cat, 07-04-2004.
* ↑ «Miquel Calçada tanca una trilogia dAfers exteriors' amb 14 episodis nous». VilaWeb (Europa Press), 04-10-2005.
* ↑ «Afers exteriors viatja on ningú vol anar de vacances». lamalla.cat, 22-05-2007.
* ↑ Montferrer, Òscar «La cinquena de Calçada». El Punt Avui, 17/ setembre 2009.

## Enllaços externs

* Afers exteriors - Lloc web oficial
# Zef Serembe

Zef Serembe (San Cosmo Albanese, 6 de març de 1844 - São Paulo, 1901) fou un escriptor arbëreshë en llengua albanesa.
Pertanyia a una família molt humil. El 1874 va emigrar al Brasil, obsessionat per un amor de joventut que va emigrar i va morir-hi, però tornà el 1875 i patí moltes penúries, però ajudat per Camarda. Es tancà en una visió romàntica de la terra albanesa, tot i ple de desil·lusió i malenconia. Va visitar als albanesos de Sicília el 1886 i marxà als EUA el 1895-1897. Des d'allà, torna a Amèrica del Sud, primer a Buenos Aires i després a São Paulo, on acabarà morint l'any 1901. Els seus poemes foren recollits a Vjershë (1926).

## Referències

* ↑ Elsie, Robert. Albanian Literature: A Short History (en anglès). Bloomsbury Academic, 2005-07-29, p. 56. ISBN 978-1-84511-031-4.
* ↑ Mann, Stuart Edward. Albanian Literature: An Outline of Prose, Poetry, and Drama (en anglès). B. Quaritch, 1955, p. 26.
* ↑ Serembe, Giuseppe. Vjershe (en albanès). Soc. tipogr. ital. Grandi Edizioni, 1926.
# Menzingen

Menzingen és un municipi del cantó de Zug (Suïssa). És documentat per primera vegada cap al 1217–1222 amb el nom de Meincingin.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Curry

«Curry» té aquests significats:
* Curry (anglès) o curri (català), barreja d'espècies molt estesa en la gastronomia de l'Índia
* Curry (llenguatge de programació), llenguatge experimental de programació en lògica funcional, basat en el llenguatge Haskell
* Biografies:
** Eddy Curry (Calumet City, Illinois, 1982), jugador de bàsquet nord-americà que milita als New York Knicks de l'NBA
** Haskell Curry (Millis, Massachusetts, 1900 - State College, Pennsilvània, 1982), matemàtic i lògic
** Izola Curry (1916 - 2015), dona afroamericana que va intentar assassinar al líder de drets civils Martin Luther King
** Robert Curry (Nova York, 1882 - ?), lluitador estatunidenc que va competir a primers del segle XX
** Stephen Curry (Akron, Ohio, Estats Units, 1988) és un jugador de basquetbol dels Golden State Warriors de l'NBA
** Tim Curry (Grappenhall, Cheshire, 1946), actor, cantant, compositor i actor de doblatge anglès
* Miscel·lània:
** isomorfisme, equivalència, proposicions o correspondència Curry-Howard
** Paradoxa de Curry
# Singhiella chinensis

Singhiella chinensis és una espècie d'hemípters del gènere Singhiella, de la família dels Aleiròdids.
Va ser descrita científicament per primera vegada per Takahashi el 1941.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Ciutat estatutària

«Ciutat estatutària» té aquests significats:
* Ciutat estatutària (Àustria), o Statutarstadt, una ciutat amb el seu propi estatut a Àustria.
* Ciutat estatutària (República Txeca), o statutární město, una corporació municipal a qui s'ha donat l'estatus de ciutat per llei a la República Txeca.